Oficiālais Vēstnesis L 220 , 03/09/2003 Lpp. 0008 - 0012



Komisijas Lēmums (2003. gada 28. augusts), ar ko apstiprina programmas par apstiprinātu zonu statusu un apstiprinātu saimniecību statusu iegūšanu neapstiprinātās zonās saistībā ar zivju vīrusu hemorāģisko septicēmiju (VHS) un infekciozo hematopoētisko nekrozi (IHN) (izziņots ar dokumenta numuru C(2003) 3101) (Dokuments attiecas uz EEZ) (2003/634/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 28. janvāra Direktīvu 91/67/EEK par dzīvnieku veselības nosacījumiem, kas reglamentē akvakultūras dzīvnieku un produktu laišanu tirgū [1], kurā jaunākie grozījumi izdarīti ar Direktīvu 98/45/EK [2], un jo īpaši tās 10. panta 2. punktu, tā kā: (1) Saskaņā ar Direktīvu 91/67/EEK dalībvalsts var Komisijai iesniegt programmu, kuras mērķis ir tai turpmāk atļaut uzsākt procedūras attiecībā uz to, lai zona vai saimniecība, kas atrodas neapstiprinātā zonā, iegūtu apstiprinātas zonas statusu vai apstiprinātas saimniecības statusu neapstiprinātā zonā saistībā ar tādām zivju slimībām kā vīrusu hemorāģiskā septicēmija (VHS) un infekciozā hematopoētiskā nekroze (IHN). (2) Dažas dalībvalstis ir iesniegušas šādas programmas, kas apstiprinātas ar Komisijas Lēmumu 2002/304/EK [3], kurā jaunākie grozījumi izdarīti ar Lēmumu 2003/376/EK [4]. (3) 2003. gada 12. marta un 12. jūnija vēstulēs Somijas veterinārā iestāde prasa grozīt programmu, kas ietverta Lēmuma 2002/304/EK I(6B) pielikumā. Lai saglabātu tādas neaizsargātas sugas kā Baltijas lasis (Salmo salar), taimiņš (Salmo trutta trutta) un sīga (Coregonus lavaretus lavaretus), ir vajadzīga krājumu atjaunošana Kimijoki un Summanjoki upju gultnēs. Somija ir iesniegusi šīs programmas grozījumus, kas paredz savvaļas zivju dzīvo ikru pārvešanu no Pihtē aizliegtās zonas, ja ir veikti visi atbilstošie pasākumi, lai nodrošinātu, ka ikri nav VHS un IHN skarti. Lēmuma 2002/304/EK I pielikumā paredzētā zonas noteikšana nemainās. (4) 2003. gada 4. marta vēstulē Itālijas veterinārā iestāde ierosināja grozīt programmu, kas ietverta Lēmuma 2002/304/EK I pielikuma 5.1. punktā. Lai palielinātu aizsardzības līmeni attiecībā uz zivju ieviešanu programmas noteiktajā apgabalā, dzīviem taimiņiem un citām zivīm, kas paredzētas tiešam patēriņam restorānos, kā arī varavīksnes forelēm, kas paredzētas ieviešanai dažos mākslīgos ezeros vai ūdenstilpēs zivju audzēšanai, jābūt no saimniecībām vai zonām, kas atzītas par VHS un IHN neskartām. Lēmuma 2002/304/EK I pielikumā paredzētā zonas noteikšana nemainās. (5) Ir konstatēts, ka iesniegtie grozījumi atbilst Direktīvas 91/67/EEK 10. panta prasībām un tādēļ ir jāapstiprina. (6) Direktīva 2002/304/EK ir grozīta vairākas reizes. Skaidrības un lietderības labad tā būtu jāatceļ un jāaizstāj ar šo lēmumu. (7) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants 1. Ar šo tiek apstiprinātas I pielikumā uzskaitītās programmas, kas iesniegtas saskaņā ar Direktīvas 91/67/EEK 10. panta 1. punktu nolūkā iegūt apstiprinātas zonas statusu saistībā ar vienu vai vairākām tādām zivju slimībām kā vīrusu hemorāģiskā septicēmija (VHS) un infekciozā hematopoētiskā nekroze (IHN). 2. Ar šo tiek apstiprinātas II pielikumā uzskaitītās programmas, kas iesniegtas saskaņā ar Direktīvas 91/67/EEK 10. panta 1. punktu nolūkā iegūt apstiprinātas saimniecības statusu neapstiprinātā zonā saistībā ar vienu vai vairākām tādām zivju slimībām kā VHD un IHN. 2. pants Dalībvalstīs stājas spēkā normatīvie un administratīvie akti, kas vajadzīgi, lai izpildītu šo apstiprināto programmu prasības. 3. pants Ar šo atceļ Lēmumu 2002/304/EK. Atsauces uz atcelto lēmumu uzskata par atsaucēm uz šo lēmumu. 4. pants Šis lēmums ir adresēts dalībvalstīm. Briselē, 2003. gada 28. augustā Komisijas vārdā — Komisijas loceklis David Byrne [1] OV L 46, 19.2.1991., 1. lpp. [2] OV L 189, 3.7.1998., 12. lpp. [3] OV L 104, 20.4.2002., 37. lpp. [4] OV L 130, 27.5.2003., 21. lpp. -------------------------------------------------- I PIELIKUMS PROGRAMMAS, KAS IESNIEGTAS, LAI IEGŪTU APSTIPRINĀTAS ZONAS STATUSU SAISTĪBĀ AR VIENU VAI VAIRĀKĀM TĀDĀM ZIVJU SLIMĪBĀM KĀ VHS UN IHN 1. DĀNIJA PROGRAMMAS, KO IESNIEGUSI DĀNIJA 1995. GADA 22. MAIJĀ UN KURAS ATTIECAS UZ: - FISKEBEKAS sateces baseinu, - visām JITLANDES DAĻĀM dienvidos un rietumos no Storoenas, Kārupo, Gūdenoenas un Grejso sateces baseiniem, - visu DĀNIJAS SALU teritoriju. 2. VĀCIJA PROGRAMMAS, KO IESNIEGUSI VĀCIJA 1999. GADA 25. FEBRUĀRĪ UN KURAS ATTIECAS UZ: - zonu "VOLFEGERAS ĀHAS UN ROHRZĒ" ūdens sateces baseinā, - zonu "AUGŠNAGOLDAS" ūdens sateces baseinā. 3. SPĀNIJA PROGRAMMA, KO IESNIEGUSI SPĀNIJA 2002. GADA 1. AUGUSTĀ UN KURA ATTIECAS UZ: - LARJOHAS AUTONOMO APGABALU. 4. FRANCIJA PROGRAMMAS, KO IESNIEGUSI FRANCIJA 1994. GADA 16. SEPTEMBRĪ UN KURAS ATTIECAS UZ: - LEFORŽU, - LANĪVU UN LENIVEIJU, - LELORNU. 5. ITĀLIJA 5.1. ITĀLIJAS 2001. GADA 6. OKTOBRĪ PAR BOLCĀNO PROVINCI IESNIEGTĀ PROGRAMMA, KURA GROZĪTA AR 2003. GADA 27. MARTA VĒSTULI UN KURA ATTIECAS UZ: Bolcāno provinci: - Zona ietver visus ūdens sateces baseinus Bolcāno provincē. Zona ietver ADIDŽES IELEJAS zonas augšdaļu –, t.i., Adidžes upes ūdens sateces baseinus no tās iztekām Bolcāno provincē līdz robežai ar Trento provinci. ( NB: Uz pārējo ADIDŽES IELEJAS zonas lejasdaļu attiecas Trento autonomās provinces apstiprinātā programma. Minētās zonas augšējā un lejasdaļa jāuzskata par vienu epidemioloģisko vienību. ) 5.2. ITĀLIJAS 1996. GADA 23. DECEMBRĪ UN 1997. GADA 14. JŪLIJĀ PAR TRENTO PROVINCI IESNIEGTĀS PROGRAMMAS, KURAS ATTIECAS UZ: Zona Val di Sole e di Non: - ūdens sateces baseins no Nočes iztekas līdz S. Džustīnas aizsprostam. Zona val dell’Adige – lejasdaļa: - Adidžes upes ūdens sateces baseini un tās iztekas, kas ir Trento autonomās provinces teritorijā, no robežas ar Bolcāno provinci līdz Alas aizsprostam (hidroelektrostacijai). ( NB: Uz pārējo ADIDŽES IELEJAS zonas augšdaļu attiecas Bolcāno autonomās provinces apstiprinātā programma. Minētās zonas augšējā un lejasdaļa jāuzskata par vienu epidemioloģisko vienību. ) Zona Torrente Arnò: - ūdens sateces baseins no Arno straumes iztekas līdz nosprostojumiem, kas atrodas lejup pa straumi pirms Arno straume ieplūst Sarkas upē. Zona Val Banale: - ūdens sateces baseins no Ambjezas strauta baseina līdz hidroelektrostacijas aizsprostam. Zona Varone: - ūdens sateces baseins no Manjones strauta iztekas līdz ūdenskritumam. Zona Alto e Basso Chiese: - Kjezes upes ūdens sateces baseins no tās iztekas līdz Kondino aizsprostam, izņemot Adanas un Palviko straumju baseinus. Zona Torrente Palvico: - Palviko straumes baseina ūdens sateces baseins līdz nosprostojumam, kas būvēts no betona un akmeņiem. 5.3. ITĀLIJAS 2001. GADA 21. FEBRUĀRĪ PAR VENETO REĢIONU IESNIEGTĀ PROGRAMMA, KURA ATTIECAS UZ: Zona Torrente Astico: - Astiko upes ūdens sateces baseins no tās iztekām (Trento autonomajā provincē un Vičencas provincē, Veneto reģionā) līdz aizsprostam, kas atrodas Pedeskalas tilta tuvumā Vičencas provincē. Astiko upes lejasdaļu starp aizsprostu, kas atrodas Pedeskalas tuvumā, un Pria Maljo aizsprostu, uzskata par buferzonu. 5.4. ITĀLIJAS 2002. GADA 20. FEBRUĀRĪ PAR UMBRIJAS REĢIONU IESNIEGTĀ PROGRAMMA, KURA ATTIECAS UZ: Zona Fosso de Monterivoso – Monterivoso upes ūdens sateces baseins no tās iztekām līdz necaurlaidīgajiem aizsprostiem Ferentillo tuvumā. 5.5. ITĀLIJAS 2002. GADA 1. FEBRUĀRĪ PAR LOMBARDIJAS REĢIONU IESNIEGTĀ PROGRAMMA, KURA ATTIECAS UZ: Zona Val Brembana – Brembo upes ūdens sateces baseins no tās iztekām līdz necaurlaidīgajam aizsprostam Ponte S. Pjetro komūnā. 6. SOMIJA 6.1. SOMIJAS 1995. GADA 29. MAIJĀ IESNIEGTĀ PROGRAMMA, KURA ATTIECAS UZ: - Visām SOMIJAS kontinentālajām un piekrastes zonām, izņemot Ālandes provinci un ierobežojuma zonu Pihtē. 6.2. SOMIJAS 1995. GADA 29. MAIJĀ TĀDA IESNIEGTĀ PROGRAMMA PAR ĪPAŠIEM IZSKAUŠANAS PASĀKUMIEM, KAS GROZĪTA AR 2003. GADA 12. MARTA UN 12. JŪNIJA VĒSTULĒM UN KAS ATTIECAS UZ: - Visu ĀLANDES PROVINCI un ierobežojumu zonu PIHTĒ. -------------------------------------------------- II PIELIKUMS PROGRAMMAS, KAS IESNIEGTAS, LAI IEGŪTU APSTIPRINĀTAS SAIMNIECĪBAS STATUSU NEAPSTIPRINĀTĀ ZONĀ SAISTĪBĀ AR VIENU VAI VAIRĀKĀM TĀDĀM ZIVJU SLIMĪBĀM KĀ VHS UN IHN 1. ITĀLIJA 1.1. ITĀLIJAS 2000. GADA 2. MAIJĀ PAR FRIULI – VENĒCIJU – DŽŪLIJU, UDĪNES PROVINCĒ, IESNIEGTĀ PROGRAMMA, KAS ATTIECAS UZ: Saimniecībām Taljamentas sateces baseinā: - Azienda Vidotti Giulio s.n.c., Sutrio. 1.2. ITĀLIJAS 2001. GADA 21. FEBRUĀRĪ PAR VENETO REĢIONU IESNIEGTĀ PROGRAMMA, KURA ATTIECAS UZ: Saimniecībām Silas sateces baseinā: - Azienda Troticoltura S. Cristina, Via Chiesa Vecchia 14 – Loc. S. Cristina di Quinto. --------------------------------------------------